ພວກປະທ້ວງ ຢູ່ເມືອງ Charlotte ທ້າທາຍ ຕໍ່ຄຳສັ່ງຫ້າມ ອອກນອກບ້ານ
ພວກປະທ້ວງ ຮຽກຮ້ອງໃຫ້ຕຳຫຼວດ ເປີດເຜີຍວີດີໂອ ກ່ຽວກັບ ການຍິງສັງຫານ ຜູ້ຊາຍອາເມຣິກັນ ເຊື້ອສາຍອາຟຣິກາ ຄົນນຶ່ງ ໃນມື້ວັນອັງຄານຜ່ານມາ.
ຄືນທີສາມໃນການເດີນຂະບວນ ຢູ່ທີ່ເມືອງ Charlotte ລັດ North Carolina ທາງພາກຕາເວັນອອກຂອງສະຫະລັດ ເພື່ອປະທ້ວງຕໍ່ການຍິງສັງຫານຜູ້ຊາຍອາເມຣິກັນເຊື້ອສາຍອາຟຣິກາຄົນນຶ່ງ ໂດຍຕຳຫຼວດ ທີ່ເປັນບັນຫາໂຕ້ແຍ້ງ ພວກປະທ້ວງຫຼາຍຮ້ອຍຄົນທີ່ບໍ່ຍອມປະຕິບັດຕາມຄຳສັ່ງຫ້າມອອກນອກບ້ານໃນເວລາທ່ຽງຄືນໄດ້ພາກັນເດີນຂະບວນໂດຍປາສະຈາກເຫດຮ້າຍໃດໆ ໃນຕອນເຊົ້າມືດວັນສຸກມື້ນີ້ ພວກເຈົ້າໜ້າທີ່ກ່າວວ່າ ເຂົາເຈົ້າບໍ່ມີແຜນການໃດໆ ທີ່ຈະປະຕິບັດຕາມ ຄຳສັ່ງດັ່ງ ກ່າວ ຕາບໃດທີ່ພວກປະທ້ວງຍັງພາກັນເດີນຂະບວນດ້ວຍຄວາມສະຫງົບ ລາຍງານຂ່າວທາງໂທລະພາບສະແດງໃຫ້ເຫັນວ່າ ພວກປະທ້ວງບາງຄົນໄດ້ຈັບມືກັບກຳ ລັງຮັກສາດິນແດນທີ່ຫົວຍິ້ມ ໃນຕອນເຊົ້າມືດຂອງວັນສຸກມື້ນີ້ ໃນຄ່ຳຄືນວັນພະຫັດມີຝູງຊົນຂະໜາດໃຫຍ່ໄດ້ພາກັນເດີນຂະບວນໄປຢູ່ໃນເຂດໃຈກາງເມືອງ Charlotte ຊຶ່ງເປັນເມືອງໃຫຍ່ສຸດ ໃນລັດ North Carolina ມີການຍິງລະເບີດນ້ຳຕາຂັບໄລ່ພວກປະທ້ວງຢູ່ສະຖານທີ່ແຫ່ງນຶ່ງ ແຕ່ເຫດການໃນທຳນອງນີ້ ແມ່ນບໍ່ຄ່ອຍໄດ້ເຫັນກັນ ຕຳຫຼວດທີ່ຢູ່ໃນຊຸດປາບຈະລາຈົນໄດ້ຖືກສົ່ງໄປຍັງຈຸດຕ່າງໆໃນທົ່ວຕົວເມືອງ ຜູ້ປົກຄອງລັດ ທ່ານ Pat McCrory ຊຶ່ງເປັນອະດີດເຈົ້າຄອງກຳແພງເມືອງ Charlotte ກ່ອນໜ້ານີ້ ໄດ້ປະກາດພາວະສຸກເສີນແລະກ່າວວ່າ ຕຳຫຼວດຈະຈັບບຸກຄົນໃດກໍຕາມທີ່ລະເມີດກົດໝາຍ ທ່ານກ່າວວ່າ “ພວກເຮົາຈະບໍ່ປ່ອຍໃຫ້ ມີການກໍ່ຄວາມຮຸນແຮງໃດໆ ຫລືການທຳລາຍຊັບສິນເກີດຂຶ້ນ ” ຜູ້ຄົນທີ່ມາຈາກທົ່ວລັດ North Carolina ໄດ້ເຂົ້າຮ່ວມການປະທ້ວງທີ່ເມືອງ Charlotte ນັກເຄື່ອນໄຫວ Black Live Matter ແລະນັກຈັດແຈງສັງຄົມ Cherrell Brown ທີ່ໄດ້ປຸກລະດົມຜ່ານທາງ Twitter ທີ່ເອີ້ນວ່າ “Corolina Bama” ໄດ້ຂັບລົດ ມາຈາກເມືອງ Greensboro ທີ່ຕັ້ງຢູ່ໃກ້ຄຽງ ເພື່ອສະແດງຄວາມເປັນເອກກະພາບ ກັບເມືອງ Char- lotte ແລະປະຊາຄົມອາເມຣິກັນເຊື້ອສາຍອາຟຣິກາ ນາງກ່າວຕໍ່ວີໂອເອວ່າ “ນີ້ບໍ່ແມ່ນເລື້ອງໃໝ່ ທີ່ກ່າວເຖິງ ການປະທ້ວງຢູ່ທີ່ເມືອງ Char- lotte ແລະຂະບວນການ Black Live Matter ໂດຍທົ່ວໄປ ນີ້ແມ່ນຂັ້ນຕອນຂອງຂະບວນການທີ່ມີມາເປັນເວລາ 500 ປີ ນັບຕັ້ງແຕ່ສະໄໝຂ້າທາດຖືກປົດປ່ອຍ